錄夢篇  其二
作者：黄庭堅
朝代：宋

paragraphs: 亂曰：芻狗萬物兮，天地不仁。
體止而用無窮兮，播生者於迷津。
有形而致用者之謂器，無形而用道者之謂神。
背昭昭而起見兮，聚墨墨而生身。
犯有形而遺大觀兮，動細習於游塵。
彼至人而神凝兮，同予夢而先覺。
顧天下孰不學兮，迺會歸於無學。
予心之不能忘兮，將波流風靡而奈何，唯鎮之以無名之樸。